หุ้นไทยปิดตลาดดีดขึ้น 7 จุด
หุ้นไทยดีดตัวขึ้นมากกว่าคาดในวันแรกของสัปดาห์นี้ โดยพุ่งขึ้นถึง 7 จุดหรือ0.87%มาปิดที่ระดับสูงสุดของวันคือ 808.15จุด&nbsp; ด้วยมูลค่าการซื้อขาย 21,704 ล้านบาท
5 เม.ย. 2553

หุ้นไทยดีดตัวขึ้นมากกว่าคาดในวันแรกของสัปดาห์นี้ โดยพุ่งขึ้นถึง 7 จุดหรือ0.87%มาปิดที่ระดับสูงสุดของวันคือ 808.15จุด  ด้วยมูลค่าการซื้อขาย 21,704 ล้านบาท 
ดัชนีปิดช่วงเช้าลดลงเพราะความกังวลเรื่องการชุมนุมของกลุ่มเสื้อแดงที่ปักหลักบริเวณราชประสงค์ซึ่งเป็นย่านธุรกิจการท่องเที่ยว แต่ดีดตัวขึ้นมาปิดบวกในช่วงบ่ายด้วยแรงหนุนจากทุนต่างชาติที่ไหลเข้ามาต่อเนื่องเพราะตัวเลขการจ้างงานของสหรัฐเมื่อวันศุกร์ที่ 2 เม.ย.ที่ผ่านมาออกมาดีมากทำให้เกิดความเชื่อมั่นว่าเศรษฐกิจโลกฟื้นตัวแน่ 
ทั้งนี้แรงซื้อได้เข้ามาในหุ้นโภคภัณฑ์ทั้งบริษัทปตท.(PTT) บริษัทปตท.เคมิคอล(PTTCH)และบริษัทอินโดรามาเวนเจอร์ส(IVL)
นายรักพงศ์ ไชยศุภรากุล ผู้จัดการฝ่ายวิจัยเศรษฐกิจและกลยุทธ์ บริษัทหลักทรัพย์ เคจีไอ(ประเทศไทย)ให้ความเห็นว่า แนวโน้มดัชนีวันพุธที่ 7 เม.ย.มีแนวโน้มเป็นบวกตามราคาน้ำมัน บนสมมตฐานว่า การเมืองไม่รุนแรงถึงขั้นมีพระราชกำหนดฉุกเฉิน โดยให้แนวต้านต่อไปที่ 815 จุด และระดับจิตวิทยายังเป็นที่ 800 จุด และแนวรับ 790 จุด
สำหรับกลยุทธ์ลงทุนช่วงดัชนีผันผวนและมีความไม่แน่นอนสูงให้เน้นลงทุนระยะ 2-3 เดือน ในหุ้นพลังงานและปิโตรเคมีที่ราคาขึ้นน้อยกว่าราคาน้ำมัน อาทิ หุ้นPTT และบริษัทปูนซิเมนต์ไทย(SCC)